CELEX: 62009TN0081
Language: sl
Date: 2009-02-24 00:00:00
Title: Zadeva T-81/09: Tožba, vložena 24. februarja 2009 — Helenska republika proti Komisiji

6.6.2009   
            
            
               SL
            
            
               Uradni list Evropske unije
            
            
               C 129/14
            
         Tožba, vložena 24. februarja 2009 — Helenska republika proti Komisiji
   (Zadeva T-81/09)
   2009/C 129/24
   Jezik postopka: grščina
   
      Stranki
   
   
      Tožeča stranka: Helenska republika (zastopniki: Ch. Meïdanis in E. Lampadarios, odvetnika, skupaj z Mario Tassopoulou)
   
      Tožena stranka: Komisija Evropskih skupnosti
   
      Predloga tožeče stranke
   
   
               —
            
            
               razglasi naj se ničnost odločbe Komisije C(2008) 8573 z dne 15. decembra 2008 o zmanjšanju finančne pomoči iz Evropskega sklada za regionalni razvoj, dodeljene Grčiji za cilj št. 1 operativnega programa „Cestni dostop in cestni sistemi“ z Odločbo Komisije C (94) 3579 z dne 16. decembra 1994 o potrditvi pomoči ESRR CCI št. 94.08.09.019 v delu, v katerem je s to odločbo zmanjšana finančna pomoč z določitvijo finančnih popravkov v višini 11 946 583,53 EUR in 17 488 622 EUR, kot je navedeno v tožbi;
            
         
               —
            
            
               Komisiji Evropskih skupnosti naj se naloži plačilo stroškov.
            
         
      Tožbeni razlogi in bistvene trditve
   
   Tožeča stranka predlaga razglasitev ničnosti izpodbijane odločbe zaradi teh razlogov:
   Prvič, tožeča stranka meni, da v izpodbijani odločbi niso bila spoštovana pravila postopka, določena v členu 23(2) Uredbe (EGS) št. 4253/1988 (1), ker je bil nadzor, na podlagi katerega so bili sprejeti in določeni finančni popravki za nekatere projekte, izveden s sodelovanjem oseb, ki niso bili člani osebja Komisije. Poleg tega tožeča stranka navaja kršitev načela preglednosti, ker revizijsko poročilo ne omenja imen revizorjev zasebne družbe, ki so sodelovali pri reviziji, in nima podpisov teh revizorjev.
   Drugič, tožeča stranka navaja, da odločba ni dovolj jasno in natančno obrazložena.
   Tretjič, tožeča stranka meni, da je bila izpodbijana odločba sprejeta v nasprotju z zakonom, zlasti zaradi (i) uporabe pravila, ki ni bilo uvedeno v obdobju programa 1994-1999 in (ii) ker je Komisija napačno razlagala določbe grškega prava, s katerimi je bila prenesena direktiva Skupnosti, in v vsakem primeru, zaradi neobrazložitve.
   Četrtič, tožeča stranka zatrjuje, da odločba temelji na napačni presoji dejanskega stanja (dejanska zmota) in da krši načelo sorazmernosti.
   
      (1)  Uredba Sveta (EGS) št. 4253/88 z dne 19. decembra 1988 o določbah za izvajanje Uredbe (EGS) št. 2052/88 glede koordinacije dejavnosti različnih strukturnih skladov med seboj in z Evropsko investicijsko banko ter drugimi finančnimi instrumenti iz tujine (UL L 374, str. 1).